**Pirkimo sutartis [CPO pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau vadinimas – UŽSAKOVU), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau vadinamas - TIEKĖJU),

toliau kartu vadinami Šalimis, vadovaudamiesi dinaminės pirkimo sistemos Nr. [.......] pagrindu įvykusiu statinio statybos techninės priežiūros Konkrečiu pirkimu Nr. [........], sudarome šią sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## Centrinė perkančioji organizacija (CPO LT) – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai.

## CPO IS – CPO LT valdoma ir tvarkoma informacinė sistema, kurioje vykdomi konkretūs pirkimai CPO LT valdomos dinaminės pirkimo sistemos pagrindu. Interneto adresas http://www.cpo.lt.

## Paslauga (-os) – TIEKĖJO pagal Pirkimo sutartį teikiamos paslaugos.

## Pradinė Pirkimo sutarties vertė – lėšų suma, kurią UŽSAKOVAS planuoja skirti Pirkimo sutartyje nurodytų paslaugų įsigijimui. Į šią vertę yra įtraukta ir ta vertė, kuri gali atsirasti dėl Pirkimo sutarties 5.1.2 ir 5.1.3 papunkčiuose numatytos galimybės įsigyti papildomas Paslaugas. Papildomai įsigyjamų Paslaugų vertė negali viršyti Pirkimo sutarties kainos.

## UŽSAKOVO papildomai įsigyjama(-os) Paslauga(-os):

## 1.1.5.1. P1 – UŽSAKOVO papildomai įsigyjama(-os) Paslauga(-os) dėl nuo Tiekėjo nepriklausančių aplinkybių pratęsus statybos darbus, dėl kurių techninės priežiūros sudaryta ši sutartis arba dėl nuo Tiekėjo nepriklausančių aplinkybių UŽSAKOVUI įsigijus papildomus/keičiamus statybos darbus, dėl kurių pratęsiamas Paslaugos teikimo terminas, ir už kurias apmokama Pirkimo sutarties 5.1.2 papunktyje nustatyta tvarka;

## 1.1.5.2. P2 – UŽSAKOVO papildomai įsigyjama(-os) Paslauga(-os), kai dėl nuo Tiekėjo nepriklausančių aplinkybių UŽSAKOVUI įsigijus papildomus/keičiamus statybos darbus, dėl kurių Paslaugos teikimo terminas nepratęsiamas, ir už kurias apmokama 5.1.3 papunktyje nustatyta tvarka.

## Esminiai Pirkimo sutarties pažeidimai – tokie pažeidimai, kai TIEKĖJAS vykstant statybos darbams ilgiau kaip 10 darbo dienų nesilanko statybos darbų objekte; kai TIEKĖJAS ilgiau kaip 10 darbo dienų nevykdo sutartinio įsipareigojimo konsultuoti statinio garantiniu laikotarpiu (po statybos užbaigimo akto/deklaracijos surašymo), nustatant defektus, parengiant defektinius aktus; kai TIEKĖJAS nesilaiko pirkimo sutartyje nustatytos specialistų keitimo tvarkos.

# Pirkimo sutarties dalykas

## Pirkimo sutartimi TIEKĖJAS įsipareigoja UŽSAKOVUI teikti Pirkimo sutartyje nurodytas Paslaugas, o UŽSAKOVAS įsipareigoja priimti tinkamai suteiktas Paslaugas ir sumokėti už jas Pirkimo sutartyje nustatytomis sąlygomis ir tvarka.

# Paslaugų suteikimo terminai

## Paslaugos teikiamos nuo šios Pirkimo sutarties įsigaliojimo dienos iki visiško sutartinių įsipareigojimų įvykdymo, bet ne ilgiau kaip 36 mėn., išskyrus Viešųjų pirkimų įstatymo 86 straipsnio 5 dalies 6 punkte nurodytus atvejus, kai paslaugų teikimo laikotarpis gali būti ilgesnis kaip 36 mėn. Planuojamas statybos darbų laikotarpis [įrašomas CPO IS UŽSAKOVO nurodytas planuojamas statybos darbų laikotarpis].

# Šalių teisės ir pareigos

## TIEKĖJAS įsipareigoja:

## užtikrinti, kad teikiamos Paslaugos būtų kokybiškos ir atitiktų visus Pirkimo sutarties priede Nr. 1 nurodytus reikalavimus;

## užtikrinti, kad Paslaugas teiksiančio statinio statybos techninio prižiūrėtojo (bendrosios statinio statybos techninės priežiūros vadovo) vienu metu prižiūrimų objektų skaičius neviršytų 10 (dešimt) vienetų;

## nedelsiant, bet ne vėliau kaip per 10 (dešimt) kalendorinių dienų nuo Pirkimo sutarties įsigaliojimo dienos, suderinti su UŽSAKOVU ir jam pateikti statybos techninės priežiūros vadovų (specialistų), išskyrus bendrosios statinio statybos techninės priežiūros vadovo, paskirtų vykdyti sutartinius TIEKĖJO įsipareigojimus, sąrašą, kuriame būtų nurodyta minėtiems specialistams numatoma priskirti veiklos sritis, specialisto kvalifikacija, reikalinga tinkamai suteikti Paslaugas, ir specialistų kvalifikaciją patvirtinančių dokumentų kopijas;

## UŽSAKOVUI pareikalavus, pateikti visą informaciją ir dokumentus, įrodančius TIEKĖJO pajėgumą, įskaitant ir TIEKĖJO pasitelkiamų specialistų kvalifikaciją, įvykdyti sutartinius įsipareigojimus;

## be raštiško UŽSAKOVO sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

## kas mėnesį, suteikus Pirkimo sutartyje numatytą Paslaugą, UŽSAKOVUI pareikalavus pateikti UŽSAKOVUI Pirkimo sutarties priede Nr. 2 nurodytos formos Paslaugų teikimo ataskaitą (2 egzempliorius);

## ne vėliau kaip iki statybos užbaigimo akto/deklaracijos surašymo visus iš UŽSAKOVO gautus dokumentus grąžinti UŽSAKOVUI;

## UŽSAKOVUI pareikalavus informuoti apie atvykimo į objektą laiką;

## nedelsiant, bet ne vėliau kaip per 10 (dešimt) dienų nuo Pirkimo sutarties įsigaliojimo dienos, suderinti su Užsakovu ir jam pateikti specialiosios statinio statybos techninės priežiūros vadovų (specialistų), paskirtų vykdyti sutartinius Tiekėjo įsipareigojimus, sąrašą, kuriame būtų nurodyta minėtiems specialistams numatoma priskirti veiklos sritis, specialisto kvalifikacija, reikalinga tinkamai suteikti Paslaugas, ir specialistų kvalifikaciją patvirtinančių dokumentų kopijos;

## konsultuoti UŽSAKOVĄ statinio garantiniu laikotarpiu (po statybos užbaigimo akto/deklaracijos surašymo), nustatant defektus, parengiant defektinius aktus ir pan. [...] metų laikotarpiu (jei taikoma);

## vykdyti kitus Pirkimo sutartyje numatytus TIEKĖJO įsipareigojimus.

## TIEKĖJAS turi teisę:

## gauti visą informaciją ir dokumentus, reikalingus tinkamam Pirkimo sutarties vykdymui;

## sutartinių įsipareigojimų vykdymui pasitelkti šiuos subtiekėjus: [pavadinimas (-ai)];

## pasitelkti naujus subtiekėjus ir/ar specialistus ir/ar pakeisti subtiekėjus ir/ar specialistus Pirkimo sutarties 9 skyriuje nustatytais atvejais ir tvarka.

## TIEKĖJAS turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises ir pareigas.

## UŽSAKOVAS įsipareigoja:

## sudaryti visas būtinas sąlygas TIEKĖJUI teikti Pirkimo sutartyje numatytas Paslaugas.

## suteikti TIEKĖJUI visą informaciją ir dokumentus, reikalingus tinkamam Pirkimo sutarties vykdymui.

## raštu patvirtinti arba prieštarauti TIEKĖJO pateiktai Paslaugų teikimo ataskaitai per 10 kalendorinių dienų nuo jos gavimo dienos. Per nurodytą terminą UŽSAKOVUI nepateikus TIEKĖJUI jokių pastabų dėl Paslaugų teikimo ataskaitos, laikoma, kad UŽSAKOVAS pateiktai ataskaitai neprieštarauja;

## vykdyti kitus Pirkimo sutartyje nustatytus UŽSAKOVO įsipareigojimus.

## UŽSAKOVAS turi teisę:

## duoti nurodymus ir pateikti papildomus dokumentus ar instrukcijas, siekiant užtikrinti greitą ir efektyvų Paslaugų teikimą;

## iš TIEKĖJO gauti visą informaciją ir dokumentus, įrodančius TIEKĖJO pajėgumą, įskaitant ir TIEKĖJO pasitelkiamų specialistų kvalifikaciją, įvykdyti sutartinius įsipareigojimus;

## esant svarbioms priežastims, sustabdyti Paslaugų teikimą;

## nepriimti netinkamai teikiamų Paslaugų;

## UŽSAKOVAS turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises ir pareigas.

# Kaina, paslaugų perdavimo ir priėmimo tvarka bei atsiskaitymo sąlygos

## Pirkimo sutartis yra mišrios kainodaros sutartis:

## Fiksuota Pirkimo sutarties kaina su peržiūra taikoma per Užsakovo nurodytą planuojamą statybos darbų laikotarpį užsakytoms Paslaugoms ir yra nurodyta Pirkimo sutarties priede Nr. 1 stulpelyje „Pirkimo sutarties kaina“;

## Fiksuotas Pirkimo sutarties mėnesio įkainis su peržiūra taikomas UŽSAKOVO įsigyjamoms papildomoms Paslaugoms P1, nurodytoms Pirkimo sutarties 1.1.5.1. papunktyje ir yra nurodytas Pirkimo sutarties priede Nr. 1 stulpelyje „P1 įkainis“;

## Tuo atveju, jei įsigyjamos Pirkimo sutarties 1.1.5.2 papunktyje numatytos Papildomos paslaugos P2, už P2 apmokama papildomai proporcingai įsigytų statybos darbų apimčiai, t. y. P2 kaina apskaičiuojama:

## $P2=\frac{Tiekėjo pasiūlyta Paslaugos kaina (Eur)}{Statybos darbų vertė (Eur)} x papildomų/keičiamų statybos darbų vertė$;

## Tais atvejais, jei UŽSAKOVAS įsigyja papildomas Paslaugas P1 ir P2 kartu, apmokėjimui taikomas tik Pirkimo sutarties priedo Nr. 1 stulpelyje nurodytas „P1 įkainis“.

## Į Pirkimo sutarties kainą / įkainį yra įskaičiuoti visi su tinkamu Paslaugų teikimu susiję mokesčiai ir išlaidos, įskaitant dokumentų, kurių pagal Pirkimo sutarties sąlygas gali reikalauti UŽSAKOVAS, parengimo išlaidas, įrangos ir priemonių, reikalingų tinkamam Pirkimo sutarties vykdymui išlaidas, nuvykimo į Pirkimo sutarties priede nurodytą statinį išlaidas bei kitas išlaidas, susijusias su tinkamu Pirkimo sutarties vykdymu.

## Paslaugos pagal Pirkimo sutartį perduodamos ir priimamos pagal suteiktų Paslaugų aktą (-us) (toliau – Aktas). Paslaugų suteikimo data laikoma data, kai UŽSAKOVAS pasirašo dvišalį Aktą. Akte TIEKĖJAS turi nurodyti per praeitą kalendorinį mėnesį suteiktas Paslaugas proporcingai suteiktų Paslaugų procentui nuo Pirkimo sutartyje nurodytos Pirkimo sutarties kainos. Per ataskaitinį laikotarpį Paslaugų įvykdymo procentas turi būti ne didesnis nei per ataskaitinį laikotarpį atliktų statinio statybos darbų procentas, paskaičiuotas pagal patvirtintą atliktų darbų aktą.

## Tarpiniai atliktų Paslaugų perdavimai ir priėmimai atliekami už Paslaugas, atliktas ne dažniau kaip per vieną mėnesį, o suteikus visas Paslaugas – perduodamos visos suteiktos Paslaugos Galutiniu TIEKĖJO suteiktų paslaugų perdavimo UŽSAKOVUI aktu (toliau – Galutinis aktas). Į Aktus ir Galutinį aktą įtraukiamos visos TIEKĖJUI pagal Pirkimo sutarties nuostatas mokėtinos sumos.

## TIEKĖJAS pateikia 2 Aktų egzempliorius UŽSAKOVUI iki einamojo mėnesio paskutinės darbo dienos. UŽSAKOVAS per 5 (penkias) darbo dienas nuo Akto gavimo dienos priima tinkamai suteiktas Paslaugas ir pasirašo pateiktus Aktus, tuo pačiu terminu grąžindamas jį TIEKĖJUI, arba tuo pačiu terminu priima neginčijamą atliktų Paslaugų dalį ir pareiškia raštu Pirkimo sutarties nuostatomis pagrįstas pretenzijas dėl netinkamai suteiktų Paslaugų dalies.

## Galutinis Paslaugų perdavimas ir priėmimas atliekamas visiškai suteikus Paslaugas ir perdavus Galutinę paslaugų teikimo ataskaitą, kai ji reikalaujama. TIEKĖJAS prieš 10 (dešimt) darbo dienų praneša UŽSAKOVUI raštu apie pasirengimą galutinai perduoti Paslaugas pateikdamas pasirašytą Galutinį aktą. UŽSAKOVAS organizuoja galutinį Paslaugų priėmimą ne vėliau kaip per 5 (penkias) darbo dienas nuo TIEKĖJO pranešimo gavimo dienos ir per kitas 5 (penkias) darbo dienas pasirašo Galutinį aktą arba tuo pačiu terminu pareiškia raštu Pirkimo sutarties nuostatomis pagrįstas pretenzijas. Šis terminas atidedamas, jeigu UŽSAKOVAS pagrįstai ir motyvuotai pareikalauja papildomos arba detalizuotos informacijos apie suteiktas paslaugas. Ištaisius Paslaugų defektus, Paslaugos nedelsiant pakartotinai pateikiamos priimti.

## Sąskaitą TIEKĖJAS gali išrašyti tik po to, kai abi šalys pasirašė Aktą (galutiniam mokėjimui – Galutinį aktą) ir Paslaugų teikimo ataskaitą, kai ji reikalaujama. Sąskaitoje turi būti nurodytas Pirkimo sutarties ir patvirtintos Paslaugų teikimo ataskaitos numeris. Prie sąskaitos turi būti pridėtas abiejų Šalių pasirašytas Aktas (galutiniam mokėjimui – Galutinis aktas) bei abiejų Šalių pasirašytos Paslaugų teikimo ataskaitos kopija.

## Apmokėjimas yra vykdomas po atitinkamo Akto pasirašymo per 30 (trisdešimt) kalendorinių dienų. Galutinis apmokėjimas yra vykdomas per 30 (trisdešimt) kalendorinių dienų po akto pasirašymo. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus, patvirtinančius apie finansavimo iš trečiųjų šalių vėlavimą.

## Pirkimo sutartyje nurodyta Paslaugų kaina / įkainis pasikeitus pridėtinės vertės mokesčio (PVM) tarifui. Naujas PVM tarifas taikomas visoms, po oficialaus naujo PVM tarifo įsigaliojimo momento suteiktoms Paslaugoms.

## Pirkimo sutarties vykdymo laikotarpiu (jei Pirkimo sutarties galiojimas kartu su pratęsimu yra ilgesnis nei vieneri metai), vieną kartą metuose kovo mėnesį, pradinė Pirkimo sutarties vertė peržiūrima (didinama ar mažinama) šiais atvejais ir tokia tvarka:

* + 1. Pradinė Pirkimo sutarties vertė perskaičiuojama ne vėliau kaip kiekvienų metų kovo 31 d., taikant Statistikos departamento prie Lietuvos Respublikos Vyriausybės paskelbtus architektūros ir inžinerijos veiklos, techninio tikrinimo ir analizės sąnaudų kainų indeksus, jeigu nuo Pirkimo sutarties įsigaliojimo dienos arba nuo pradinės Pirkimo sutarties vertės paskutinės peržiūros, architektūros ir inžinerijos veiklos, techninio tikrinimo ir analizės sąnaudų kainų pokytis yra didesnis kaip 5 procentai;
		2. Perskaičiavimas kiekvienų kitų metų kovo mėnesį atliekamas neatliktų Paslaugų kainą / įkainį dauginant iš perskaičiavimo koeficiento, gauto praėjusių metų gruodžio mėnesio kainų indeksą dalijant iš paskutinio indeksavimo metu naudoto kainų indekso, t. y. iš už praėjusių metų gruodžio mėnesio kainų indekso;
		3. Kainos / įkainio pakeitimas įforminamas papildomu susitarimu prie Pirkimo sutarties;
		4. Perskaičiuota kaina / įkainis pradedamas taikyti nuo papildomo susitarimo įsigaliojimo dienos. Nauja kaina / įkainis taikomas tik Užsakovo mokėjimams pagal Pirkimo sutartį už atliktas po indeksavimo Paslaugas;
		5. Jei kiekvienu perskaičiavimo atveju aktas ir papildomas susitarimas dėl ne nuo Užsakovo priklausančių priežasčių nėra pasirašomas iki kovo 31 dienos, Užsakovas turi teisę už paslaugas, atliktus po einamųjų metų kovo mėnesio atsiskaityti su Tiekėju vadovaujantis iki to momento galiojusiomis Paslaugų kainomis / įkainiais.

## Tiesioginio atsiskaitymo TIEKĖJO pasitelkiamiems subtiekėjams galimybės įgyvendinamos šia tvarka:

## Subtiekėjas, norėdamas, kad UŽSAKOVAS tiesiogiai atsiskaitytų su juo pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir TIEKĖJO sudarymą. Sutartis turi būti sudaryta ne vėliau kaip iki UŽSAKOVO atsiskaitymo su subtiekėju. Šioje sutartyje nurodoma TIEKĖJO teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

## Subtiekėjas, prieš pateikdamas sąskaitą UŽSAKOVUI, turi ją suderinti su TIEKĖJU. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią UŽSAKOVAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo tiesiogiai UŽSAKOVUI pateiktų ir TIEKĖJO patvirtintų sąskaitų sumų;

## Tiesioginis atsiskaitymas su subtiekėju neatleidžia TIEKĖJO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, TIEKĖJUI Pirkimo sutartimi numatytos teisės, pareigos ir kiti įsipareigojimai nepereina subtiekėjui;

## Jei dėl tiesioginio atsiskaitymo su subtiekėju faktiškai nesutampa TIEKĖJO ir subtiekėjo mokėtinos sumos, rizika prieš UŽSAKOVĄ tenka TIEKĖJUI ir neatitikimai pašalinami TIEKĖJO sąskaita.

## Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

## Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą kainodarą. Su subtiekėjais gali būti atsiskaitoma tik po to, kai pilnai suteiktos visos šioje sutartyje numatytos Paslaugos atitinkamai pagal pasirašytus Aktus ir Galutinį aktą.

## Visi Pirkimo sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas.

# Atsakomybė

## Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## Jei TIEKĖJAS ne dėl UŽSAKOVO kaltės netinkamai suteikia Paslaugas, nepateikia Akto ir Galutinio akto kartu su paslaugos veiklą reglamentuojančiuose dokumentuose nurodytais privalomais pateikti dokumentais Pirkimo sutarties 5.5 ir 5.6 punktuose nurodytais terminais, UŽSAKOVAS privalo be oficialaus įspėjimo ir nesumažindamas kitų savo teisių gynimo priemonių, pradėti skaičiuoti 0,05 % delspinigius nuo Pirkimo sutarties kainos už kiekvieną tinkamai nesuteiktų Paslaugų dieną.

## UŽSAKOVAS priskaičiuotą delspinigių sumą turi teisę išskaičiuoti iš TIEKĖJUI mokėtinų sumų.

## UŽSAKOVUI be pateisinamų priežasčių nesumokėjus TIEKĖJO pateiktoje sąskaitoje nurodytos sumos, TIEKĖJAS gali reikalauti iš UŽSAKOVO 0,05 % nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pabaigos dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

## Paaiškėjus, kad Pirkimo sutarties priede Nr. 1 TIEKĖJO nurodytas techninis prižiūrėtojas neturi teisės vykdyti Pirkimo sutartyje nurodyto statinio statybos priežiūros paslaugų ar / ir jo patirtis neatitinka Pirkimo sutarties priede Nr. 1 nurodytos patirties, TIEKĖJAS turi teisę vienašališkai nutraukti Pirkimo sutartį ir privalo sumokėti UŽSAKOVUI 150 eurų dydžio baudą.

## TIEKĖJO civilinė atsakomybė privalo būti apdrausta Paslaugų teikimą reglamentuojančiuose teisės aktuose nustatyta tvarka. TIEKĖJAS iki statybų darbų pradžios UŽSAKOVU privalo pateikti civilinės atsakomybės draudimo faktą įrodančius dokumentus.

# Force Majeure

## Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Pirkimo sutarčiai taikytina teisė ir ginčų sprendimas

## Šalys susitaria, kad visi Pirkimo sutarties nereglamentuoti klausimai sprendžiami remiantis Lietuvos Respublikos teise.

## Visus UŽSAKOVO ir TIEKĖJO ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

# Pirkimo sutarties pakeitimai

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:

* + 1. Pirkimo sutarties kaina / įkainis gali būti keičiama Pirkimo sutarties V skyriuje nustatytomis sąlygomis ir tvarka bei 9.1.5 punktu.
		2. subtiekėjai gali būti keičiami/pasitelkiami nauji, vadovaujantis Pirkimo sutarties 9.2 punktu ir 9.1.5 punktu;
		3. specialistai gali būti keičiami/pasitelkiami nauji, vadovaujantis Pirkimo sutarties 9.3 punktu ir 9.1.5 punktu;
		4. kitais Pirkimo sutartyje numatytais atvejais ir tvarka;
		5. Viešųjų pirkimų įstatyme nustatytomis sąlygomis ir tvarka, jeigu sutarties sąlygų keitimas nenumatytas Pirkimo sutartyje.

## Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus TIEKĖJAS turi informuoti UŽSAKOVĄ raštu nurodant subtiekėjo keitimo priežastis ir gauti UŽSAKOVO rašytinį sutikimą.

## Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus specialistus. Keičiančiojo ar naujai pasitelkiamo specialisto kvalifikacija turi būti pakankama Pirkimo sutarties užduoties įvykdymui. Apie keičiamus ir/ar naujai pasitelkiamus specialistus TIEKĖJAS turi informuoti UŽSAKOVĄ raštu nurodant specialisto keitimo priežastis ir gauti UŽSAKOVO rašytinį sutikimą. Keičiamo / pasitelkiamo Paslaugas teiksiančio statinio statybos techninio prižiūrėtojo (bendrosios statinio statybos techninės priežiūros vadovo) jo keitimo / pasitelkimo momentu vienu metu prižiūrimų objektų skaičius negali viršyti 9.

## UŽSAKOVUI nustačius viešuosius pirkimus reglamentuojančiuose teisės aktuose numatytus TIEKĖJO pasitelkto ar planuojamo pasitelkti subtiekėjo pašalinimo pagrindus, UŽSAKOVAS reikalauja TIEKĖJO per protingą terminą tokį subtiekėją pakeisti kitu.

## Visi Pirkimo sutarties pakeitimai įforminami atskiru rašytiniu Šalių sutarimu.

# Pirkimo sutarties galiojimas ir nutraukimas

## Pirkimo sutartis įsigalioja nuo to momento, kai ją pasirašo abi Pirkimo sutarties Šalys ir TIEKĖJAS pateikia Pirkimo sutarties įvykdymo užtikrinimą.

## Pirkimo sutartis galioja iki galutinio sutartinių įsipareigojimų įvykdymo ir Šalių tarpusavio atsiskaitymo dienos arba iki bus nutraukta ši sutartis. Pirkimo sutarties galiojimas baigiasi, kai TIEKĖJAS pagal šią Pirkimo sutartį įvykdo savo įsipareigojimus UŽSAKOVUI, jeigu ji yra tinkamai įvykdyta ir visiškai apmokėta už suteiktas Paslaugas, kai ji nutraukiama Pirkimo sutartyje nustatyta tvarka, taip pat esant atitinkamam teismo sprendimui.

## Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

## UŽSAKOVAS turi teisę, įspėjęs kitą Šalį prieš 10 (dešimt) kalendorinių dienų, vienašališkai (be teismo) nutraukti Pirkimo sutartį dėl esminio jos pažeidimo (šios sutarties 1.1.6 punktas), taip pat jei atsiranda šios sutarties 10.7.1. – 10.7.5 papunkčiuose nurodytos aplinkybės. Nutraukus Pirkimo sutartį dėl esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia TIEKĖJĄ į Nepatikimų tiekėjų sąrašą.

## TIEKĖJAS, turi teisę įspėjęs kitą Šalį prieš 10 (dešimt) kalendorinių dienų, vienašališkai (be teismo) nutraukti Pirkimo sutartį, jei UŽSAKOVAS daugiau kaip 30 darbo dienų nevykdo savo sutartinių įsipareigojimų.

## TIEKĖJAS, įspėjęs UŽSAKOVĄ ne vėliau kaip prieš 30 kalendorinių dienų, turi teisę vienašališkai nutraukti Pirkimo sutartį, jei Paslaugų teikimas ne dėl TIEKĖJO kaltės yra stabdomas daugiau nei 60 darbo dienų.

## UŽSAKOVAS turi teisę vienašališkai ne mažiau kaip prieš 10 (dešimt) kalendorinių dienų informavęs TIEKĖJĄ, nutraukti Pirkimo sutartį ar sutartį, kuria keičiama Pirkimo sutartis, ir pareikalauti iš TIEKĖJO atlyginti UŽSAKOVO nuostolius, jeigu:

## TIEKĖJUI iškeliama bankroto byla, jis likviduojamas ar sustabdoma jo veikla;

## TIEKĖJAS nesilaiko šios sutarties 9.4 punkte nustatyto reikalavimo;

## paaiškėjo, kad TIEKĖJAS, su kuriuo sudaryta Pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

## paaiškėjo, kad su TIEKĖJU neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

## Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką;

## TIEKĖJAS iki statybų pradžios nepateikia civilinės atsakomybės draudimo faktą įrodančių dokumentų;

## TIEKĖJAS nesilaiko Pirkimo sutarties 5.5 ir 5.6 punktuose nustatytų terminų ir apsunkina kitos Šalies prisiimtų įsipareigojimą vykdymą;

## įspėjęs TIEKĖJĄ ne vėliau kaip prieš 10 darbo dienų, vienašališkai nutraukti Pirkimo sutartį, jei Paslaugas teikiančio statinio statybos techninio prižiūrėtojo (bendrosios statinio statybos techninės priežiūros vadovo) vienu metu prižiūrimų objektų skaičius viršija 10 (dešimt) vienetų.

## Įspėjęs TIEKĖJĄ ne vėliau kaip prieš 10 darbo dienų, UŽSAKOVAS turi teisę vienašališkai nutraukti Pirkimo sutartį, jei Paslaugas teikiančio statinio statybos techninio prižiūrėtojo (bendrosios statinio statybos techninės priežiūros vadovo) kvalifikacija ir / ar patirtis neatitinka Pirkimo sutarties priede Nr. 1 pateiktų duomenų, ir pareikalauti iš TIEKĖJO sumokėti baudą – 10 proc. nuo Tiekėjo pasiūlytos paslaugos kainos, bet ne mažiau kaip 150 eurų.

## Pirkimo sutartis gali būti nutraukta abipusiu Šalių susitarimu.

## Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį.

# Pirkimo sutarties įvykdymo užtikrinimo priemonės

## TIEKĖJAS kartu su Pirkimo sutartimi privalo pateikti UŽSAKOVUI Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 10% Pirkimo sutarties kainos. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## Jei Pirkimo sutartis galioja ilgiau kaip vienerius metus, TIEKĖJO pateikiamas Pirkimo sutarties įvykdymo užtikrinimo dokumentas gali galioti trumpiau nei iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Pirkimo sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Pirkimo sutarties įvykdymo užtikrinimo dokumento galiojimo pratęsimo terminas turi būti lygus 11.1. punkte nurodytam terminui. Šiame punkte nurodyta tvarka TIEKĖJUI nepratęsus Pirkimo sutarties įvykdymo užtikrinimo dokumento galiojimo termino, UŽSAKOVAS įgyja teisę reikalauti sumokėti visą Pirkimo sutarties įvykdymo užtikrinime nurodytą sumą.

## Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, UŽSAKOVAS raštu pareikalauja TIEKĖJO per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei TIEKĖJAS nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą UŽSAKOVUI Pirkimo sutarties neįvykdymo (nutraukimo dėl TIEKĖJO kaltės) atveju.

## Jei TIEKĖJAS nevykdo savo sutartinių įsipareigojimų UŽSAKOVUI, UŽSAKOVAS pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, UŽSAKOVAS įspėja apie tai TIEKĖJĄ ir nurodo, dėl kokio pažeidimo pateikia šį reikalavimą. Jei UŽSAKOVUI pasinaudojus Pirkimo sutarties įvykdymo užtikrinimu, TIEKĖJAS ketina toliau vykdyti sutartinius įsipareigojimus, UŽSAKOVUI sutikus leisti jam toliau vykdyti sutartinius įsipareigojimus, TIEKĖJAS privalo pateikti naują Pirkimo sutarties įvykdymo užtikrinimą 11.1 punkte nurodyta tvarka. Jei Pirkimo sutartis nutraukiama dėl TIEKĖJO kaltės, UŽSAKOVAS bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

## Pirkimo sutarties įvykdymo užtikrinimo dokumentas per 5 (penkias) darbo dienas grąžinamas TIEKĖJUI, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

## Siekdamas užtikrinti Pirkimo sutarties įvykdymą TIEKĖJAS, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į UŽSAKOVO nurodytą sąskaitą banke pervesti sumą ne mažesnę nei 10% Pirkimo sutarties kainos. Ši suma, per 5 (penkias) darbo dienas yra grąžinama TIEKĖJUI tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. TIEKĖJUI neįvykdžius savo sutartinių įsipareigojimų ar Pirkimo sutartį nutraukus dėl TIEKĖJO kaltės, visa šiame punkte nurodyta į UŽSAKOVO sąskaita pervesta suma yra negrąžinama.

# Baigiamosios nuostatos

## Pirkimo sutartis yra elektroniniu būdu suformuota centrinės perkančiosios organizacijos CPO IS, remiantis standartine Pirkimo sutarties forma be pakeitimų, išskyrus įterptą informaciją, kuri buvo CPO IS pateikta UŽSAKOVO ir TIEKĖJO.

## Pirkimo sutartis negali būti sudaroma ir vykdoma, jei ji buvo suformuota ne CPO IS.

## Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

## Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu, šioje sutartyje nurodytais adresais arba kitais adresais, kuriuos, pateikdama pranešimą nurodė Šalis.

## Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 5 darbo dienas nuo bent vieno kontaktinio duomens pasikeitimo.

## Pirkimo sutartį sudaro šie priedai, kurie yra neatskiriama Pirkimo sutarties dalis:

* + 1. 1 priedas. Užsakomos Paslaugos ir TIEKĖJO pasiūlymas Paslaugų užsakymui per CPO LT elektroninį katalogą.
		2. 2 priedas. Paslaugų teikimo ataskaitos forma.
		3. Pirkimo sutarties įvykdymo užtikrinimo dokumentai.
		4. Civilinės atsakomybės draudimo faktą įrodantys dokumentai.
		5. Techninis / techninis darbo / darbo projektas.

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |  | [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |
| [Atsakingas asmuo/asmenys:][Vardas, pavardė, pareigos][Tel.]  |  | [Atsakingas asmuo/asmenys:][Vardas, pavardė, pareigos][Tel.] |
| Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas Nr. 1**

**PASLAUGOS IR TIEKĖJO PASIŪLYMAS**

[pasiūlymo pateikimo data ir laikas]

Užsakymo sąlygos:

|  |
| --- |
| **Pradinė sutarties vertė Eur [su PVM/ be PVM]****[...]** |

|  |  |  |
| --- | --- | --- |
| **Paslaugos pavadinimas** | **Pirkimo sutarties kaina** | **P1 Įkainis** |
| [Elektroniniame kataloge UŽSAKOVO pasirinkta Paslauga] | [TIEKĖJO pasiūlyta Paslaugos kaina Eur be PVM] | [TIEKĖJO pasiūlytas papildomos Paslaugos P1 mėnesio įkainis Eur be PVM] |
|  | [PVM [...%], Eur:] | PVM [...%], Eur: |
|  | [TIEKĖJO pasiūlyta Paslaugos kaina Eur su PVM] | [TIEKĖJO pasiūlytas papildomos Paslaugos P1 mėnesio įkainis Eur su PVM] |

Minimalus valandų skaičius statybos techninei priežiūrai, nurodytas projekte arba apskaičiuotas pagal STR 1.04.04:2017 „Statinio projektavimas, projekto ekspertizė“ 18 priedą (8 priedo 5.4.1.4., 46.16., 12 priedo 6.4.5.4. punktų nuostatos) ar pagal STR 1.06.01:2016 „Statybos darbai. Statinio statybos priežiūra“ kitais atvejais, [val.]

**Pastaba**: pirkimo sutarties vertė su PVM ar be PVM priklauso nuo to, ar Užsakovas vadovaujantis Pridėtinės vertės mokesčių įstatymu ir kitais teisės aktų reikalavimais, susigrąžina pagal šią sutartį tiekėjui sumokėtą PVM.

TIEKĖJO pasiūlyme nurodytas Konsultavimo statinio garantiniu laikotarpiu (po statybos užbaigimo akto/deklaracijos surašymo), nustatant defektus, parengiant defektinius aktus ir pan., terminas, [metais]

**Pastaba:** [TIEKĖJO pasiūlyta Paslaugos kaina Eur be PVM] – NEGALI būti mažesnė nei nurodytas užsakovo minimalus valandų skaičius statybos techninei priežiūrai x Statinio statybos techninio priežiūros vadovo nurodytas minimalus valandinis įkainis, kuris turi būti ne mažesnis nei Lietuvos Respublikos Vyriausybės nutarime Nr. 1114 „Dėl minimaliojo darbo užmokesčio", nustatytas minimalus valandinis įkainis.

**PASLAUGŲ SPECIFIKACIJA**

**1.** [**Elektroniniame kataloge UŽSAKOVO pasirinkta Paslauga:**]

1. [Paslaugos specifikacija]

**2. [...]**

**STATYBOS OBJEKTO (-Ų) DUOMENYS**

|  |  |  |  |  |
| --- | --- | --- | --- | --- |
| Objekto pavadinimas | Adresas | Techninio / techninio darbo projekto rekvizitai (Nr., pavadinimas) | Planuojamas statybos darbų laikotarpis (mėn.) | Planuojama statybos darbų vertė (Eur su PVM) |
| 1 | 2 | 3 | 4 | 5 |
| […] | […] | […] | […] | […] |

**ELEKTRONINIAME KATALOGE TIEKĖJO PRIVALOMI NURODYTI STATINIO STATYBOS TECHNINIO PRIŽIŪRĖTOJO (BENDROSIOS STATINIO STATYBOS TECHNINĖS PRIEŽIŪROS VADOVO) DUOMENYS**

|  |  |  |
| --- | --- | --- |
| Vardas, Pavardė | Kvalifikacijos atestato Nr. | Techninio prižiūrėtojo patirtis, metais |
| [...] | [...] | [...] |

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas Nr. 2**

**PASLAUGŲ TEIKIMO ATASKAITOS FORMA**

ATASKAITA NR. [...]

[Ataskaitos sudarymo data]

UŽSAKOVAS: [UŽSAKOVO pavadinimas, kodas, adresas, telefono ir fakso numeris].

TIEKĖJAS: [TIEKĖJO kodas, adresas, telefono ir fakso numeris].

Ataskaitinis laikotarpis: [nurodomos datos].

1. Naudojama organizacinė struktūra

[TIEKĖJO darbuotojų atsakingų už Pirkimo sutarties vykdymą vardai, pavardės, pareigų pavadinimai, telefono, fakso numeriai, el. pašto adresai].

2. Paslaugų teikimo eiga

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pirkimo sutartyje nurodytos Paslaugos pavadinimas | Pirkimo sutartyje nurodytos Paslaugos kaina  | Paslaugos atlikimo procentas iki ataskaitinio laikotarpio | Iki ataskaitinio laikotarpio apmokėta suma | Paslaugos atlikimo procentas per atskaitinį laikotarpį | Už ataskaitinį laikotarpį mokėtina suma | Paslaugos vykdymui priskirtas darbuotojas |
| [...] | [...] | [...] | [...] | [...] | [...] | [...] | [...] |

3. Kilusios problemos ir jų sprendimo būdai

[...]

4. Rangovų prašymai dėl reikalingų papildomų statybos darbų

[Darbo apibūdinimas, kaina, sprendimas (priimta/atmesta)]

5. Finansinis Projekto būvis

[Kiek, kokioms Projekto veikloms UŽSAKOVAS lėšų skyrė, kiek lėšų faktiškai išnaudota. Finansinio Projekto būvio formą nustato UŽSAKOVAS].

6. Projekto įgyvendinimo grafikas

[Grafiškai atvaizduotos visos Projekto vykdymo suplanuotos datos ir faktiniai duomenys].

7. Pridedamos Projekto vykdymo pažangą iliustruojančios nuotraukos

[...]

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |